Obavijest roditeljima učenika uključenih u program produženog boravka

Poštovani roditelji,

cijena produženog boravka i/ili cjelodnevnog odgojno-obrazovnog rada za roditelja-korisnika usluge sastoji se od:

* troškova prehrane učenika
* dijela troškova rada učitelja koji utvrđuje Gradonačelnik za svaku školsku godinu.

Zaključkom Gradonačelnice Grada Rijeke od 15. 7. 2025. g. utvrđeno je da će mjesečna cijena za roditelje za dio troškova rada učitelja u produženom boravku u školskoj godini 2025./2026 iznositi:

* **15,00 €, 25,00 € ili 45,00 €**mjesečno ovisno o dohotku po članu kućanstva za učenike s prebivalištem na području Grada Rijeke
* **126,00 €**mjesečno za učenike koji nemaju prebivalište na području Grada Rijeke
* **besplatno** za učenike korisnike prava iz socijalne skrbi Grada Rijeke, ovisno o Odluci o socijalnoj skrbi
* troškovi prehrane (ručak i užina) iznose **3,50 €** po danu

Naplata usluge se vrši 10 mjeseci, od rujna 2025. do lipnja 2026. godine

Prilikom upisa učenika u produženi boravak, roditelj-korisnik usluge je dužan uplatiti školi beskamatni predujam u visini mjesečnog iznosa sudjelovanja za troškove prehrane i za dio troškova rada učitelja.

Uplaćeni predujam obračunava se zadnjim obračunom sudjelovanja roditelja-korisnika usluge u mjesečnoj cijeni produženog boravka prilikom ispisa učenika.

Kako bi se utvrdilo mjesečno sudjelovanje roditelja za dio troškova rada učitelja u produženom boravku (15,00 €, 25,00 €, 45,00 €  ili 126,00 €, ovisno o dohotku i prebivalištu), potrebno je dostaviti sljedeću dokumentaciju:

- popunjeni obrazac Izjava o članovima zajedničkog kućanstva

- prosjek plaća za posljednja tri mjeseca za sve zaposlene članove kućanstva – **lipanj, srpanj i kolovoz** ili godišnju poreznu prijavu za obrtnike; odrezak mirovine; dokaz o statusu nezaposlenog (potvrda Zavoda za zapošljavanje)

- potvrdu/elektronički zapis o podacima evidentiranim u matičnoj evidenciji HZMO-a ako je došlo do promjene u odnosu na predanu u lipnju ove godine u suprotnom NE dostavljati.

Ukoliko roditelji ne dostave potvrde o prihodima, suglasni su plaćati najvišu utvrđenu cijenu.

Dokumentacija će se prikupljati do 19. 9. 2025. predajom dokumenata razrednicama ili učiteljicama u produženom boravku.

Škola će s roditeljem-korisnikom usluge krajem rujna sklopiti ugovor kojim će se regulirati međusobna prava i obveze.

Obrazac Izjava o članovima  zajedničkog kućanstva možete preuzeti u nastavku.